1985R3472 — FI — 13.10.1998 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

(*) Tätä asiakirjaa ei ole julkaistu suomenkielisenä.

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

KOMISSION ASETUS (ETY) N:o 3472/85,

annettu 10 päivänä joulukuuta 1985,

interventioelinten suorittamaa oliiviöljyn ostoa ja varastointia koskevista yksityiskohtaisista säännöistä

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY ( 2 ), sellaisena kuin se on viimeksi muutettuna asetuksella (ETY) N:o 231/85 ( 3 ), ja erityisesti sen 12 artiklan 4 kohdan, sekä katsoo, että sekä katsoo, että interventiohinnan tarkoitus on taata oliivien tuottajille hinta, joka on mahdollisimman lähellä markkinoiden tavoitehintaa; tämä tavoite voidaan saavuttaa säätämällä interventiojärjestelmästä tuotannon olennaisen osan muodostaville öljyille, jotka voidaan varastoida; öljyt, joiden kaupan pitäminen on vaikeaa, olisi kuitenkin jätettävä tämän takuun ulkopuolelle, sellaisen vähimmäislaadun määrittämiseksi, jota huonompaa laatua koskevaa tarjousta interventioelimet eivät hyväksy, olisi otettava huomioon toisaalta eri laatujen osuus neitsytoliiviöljyn kokonaistuotannossa sekä tuotannon rakenne ja toisaalta kauppatavat tukkukauppavaiheessa, jolle interventiohinta vahvistetaan, olisi säädettävä toimenpiteistä interventioon tarjottavan tuotteen alkuperän varmistamiseksi, ottaen huomioon intervention rajoittamisen asetuksen N:o 136/66/ETY liitteen 1 ja 4 kohdassa tarkoitettuihin oliiviöljyihin, olisi interventiojärjestelmän asianmukaisen toiminnan turvaamiseksi määriteltävä määritysmenetelmät, joita on käytettävä sen varmistamiseksi, että interventioon tarjottu tuote vastaa edellä mainittujen öljyjen määritelmiä, kauppatavat huomioon ottaen on suotavaa vahvistaa veden ja epäpuhtauksien enimmäispitoisuudet ja pitoisuudet, joista alkaen sovelletaan painon vähennyksiä, on tarpeen vahvistaa korotus- ja alennusasteikko hinnan tarkistamista varten interventioon mahdollisesti tarjottavan öljyn eri laatujen arvon mukaan ottaen huomioon arvo- suhteet yhteisön markkinoilla; säädettyjen korotusten ja alennusten asianmukaisen soveltamisen turvaamiseksi olisi varmistettava, että öljyillä on niille ominaiset ominaisuudet, erityisesti käyttämällä hyväksyttyjen erityislaitosten ja laboratorioiden järjestelmää, asetuksen N:o 136/66/ETY 12 artiklan säännösten mukaisesti interventioelinten on otettava huomioon myyjälle kuljetuksesta muuhun kuin hänen nimeämäänsä paikkaan aiheutuvat kustannusten muutokset; olisi säädettävä olosuhteista, joissa näitä säännöksiä sovelletaan, varastoinnin aikana oliiviöljyn arvo voi alentua; on tarpeen pitää tämä arvon aleneminen mahdollisimman pienenä; sen vuoksi olisi säädettävä tietyistä interventioon ostettujen öljyjen varastointia koskevista vähimmäisvaatimuksista, interventiovarastojen hyvän hallinnon ja valvontatoimien vuoksi olisi säädettävä jokaisen öljyn interventiovaraston velvoitteesta pitää päivittäistä varastokirjanpitoa; samasta syystä olisi tarkennettava tiettyjä tarkastuksia ja tehtäviä, jotka jäsenvaltioiden on suoritettava, selvyyden vuoksi olisi kumottava komission asetus (ETY) N:o 2942/80 ( 4 ) ja korvattava se tällä asetuksella, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN:

▼M4

1 artikla

Asetuksen N:o 136/66/ETY 12 artiklan 1 kohdan mukainen interventio rajoitetaan mainitun asetuksen liitteen 1 kohdassa tarkoitettuun oliiviöljyyn, lukuun ottamatta oliiviöljyä, jonka vesi- ja epäpuhtauspitoisuus on suurempi kuin yksi prosentti.

Oliivilamppuöljyn osalta tämä interventio rajoitetaan öljyihin, joiden vapaiden rasvahappojen pitoisuus öljyhappona ilmaistuna on ►M11 enintään 6 prosenttia. ◄

▼B

2 artikla

▼M8

1. Edellä 1 artiklassa tarkoitettua yhteisöstä peräisin olevaa oliiviöljyä voi tarjota interventioelimelle:

— kuka tahansa luonnollinen henkilö tai oikeushenkilö, joka todistaa olevansa tuotetun öljyn ensimmäinen omistaja, — tai

— asetuksen N:o 136/66/ETY mukaisesti hyväksytyt tuottajajärjestöt tai niiden liitot, jotka toimivat jäsentensä hyväksi.

Tarjous on hyväksyttävä vasta asianomaisen todistettua, että kyseinen öljy on tuotettu yhteisössä.

▼B

2. Interventioon tarjotun öljyn yhteisön alkuperä ja se, että tarjouksen tekijä on öljyn ensimmäinen omistaja, on todistettava erityisesti komission asetuksen (ETY) N:o 3061/84 ( 5 ) 9 artiklan 2 kohdassa tarkoitetun myllyjen varastokirjanpidon perusteella ►M4 ◄ .

▼M7

3. Jokaisen tarjotun erän on oltava määrältään vähintään 20 tonnia oliiviöljyä.

Kuitenkin ►M13 ►M9 markkinointivuosina 1991/1992, 1992/1993 ja 1993/1994 ◄ ◄ jokaisen Kreikassa ja Portugalissa tarjotun erän on oltava määrältään vähintään jokin seuraavista:

— 500 kilogrammaa, jos tarjottu öljy on jotakin asetuksen N:o 136/66/ETY liitteessä olevan 1 kohdan a tai b alakohdassa määriteltyä laatua,

— 1 000 kilogrammaa, jos tarjottu öljy on mainitussa liitteessä olevan 1 kohdan c alakohdassa määriteltyä laatua,

— 2 000 kilogrammaa, jos tarjottu öljy on mainitussa liitteessä olevan 1 kohdan d alakohdassa määriteltyä laatua tai jos tarjottu erä on erotettu kahteen tai useampaan osaan, jotka ovat mainitussa liitteessä olevassa 1 kohdassa määriteltyjä eri laatuja.

4. Jollei 1 artiklan säännöksistä muuta johdu, tarjous hyväksytään ainoastaan, jos interventioelin:

▼M12

a) on tarkastanut asetuksessa (ETY) N:o 2568/91 kuvatuilla menetelmillä, että tarjotun neitsytoliiviöljyn fysikaalis-kemialliset ominaisuudet vastaavat mainitun asetuksen liitteessä I jollekin neitsytoliiviöljyn luokalle ilmoitettuja ominaisuuksia;

▼M7

►M12 b) ◄ on tarkastanut, että tarjottu öljy ei ylitä yhteisön säännöksissä sovellettavia radioaktiivisuuden enimmäistasoja. Yhteisöstä peräisin oleviin Tsernobylin ydinvoimaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87 ( 6 ) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarvittaessa valvontatoimenpiteiden kesto ja laajuus määritetään asetuksen N:o 136/66/ETY 38 artiklassa säädettyä menettelyä noudattaen.

▼M13 —————

▼M6 —————

▼B

Interventioelimistä ja, jos interventioelin antaa intervention varastoivien toimielinten tehtäväksi, varastoivista toimielimistä riippumattomien kyseisen jäsenvaltion hyväksymien laboratorioiden on tehtävä ensimmäisen alakohdan ja 3 artiklan 2 kohdan toisen alakohdan mukaiset määritykset.

5. Muun neitsytoliiviöljyn kuin lamppuöljyn osalta tarjous voidaan hyväksyä ainoastaan, jos interventioelin on tarkastanut, että aistinvaraiset ominaisuudet vastaavat asetuksen N:o 136/66/ETY liitteessä määriteltyjä ominaisuuksia. Tämän tarkastuksen tekijän on oltava kyseisen jäsenvaltion hyväksymä interventioelimistä ja, jos interventioelin antaa intervention varastoivien toimielinten tehtäväksi, varastoivista toimielimistä riippumaton laitos.

Jos jäsenvaltio ei ole hyväksynyt tällaista laitosta, komissio voi päätöksellä keskeyttää hinnan korotusten soveltamisen neitsytoliiviöljyyn kyseisessä jäsenvaltiossa.

6. Jos interventioelin toteaa, että interventioon tarjottu öljy ei vastaa sitä laatua, jona se on tarjottu, kyseinen tarjous voidaan peruuttaa.

Tällöin tarjotun öljyn varastoon tulosta, varastoinnista ja varastosta poistamisesta aiheutuvat mahdolliset kustannukset ovat tarjouksen tekijän vastuulla.

3 artikla

▼M10

1. Ostohinta ecuina on tarjouksen jättöpäivänä voimassa oleva hinta, jota on mahdollisesti muutettu 5 artiklan mukaisesti purkamattoman varastoon toimitetun tavaran osalta ja ottaen huomioon tässä asetuksessa säädetyt hinnan korotukset ja alennukset.

Sovellettava maatalouden muuntokurssi on haltuunottopäivänä voimassa oleva kurssi.

▼M7

2. Ostohinta on tarkistettava soveltamalla interventiohintaan liitteessä esitettyjä korotuksia ja alennuksia.

Muille neitsytöljyille kuin lamppuöljyille säädetyt tarkistukset voidaan myöntää ainoastaan öljyille, joista on todettu, että niiden ominaisuudet vastaavat 2 artiklan 4 kohdan a alakohdassa säädettyjä ominaisuuksia.

Muun neitsytoliiviöljyn kuin lamppuöljyn aistinvaraiset ominaisuudet on tutkittava asetuksen (ETY) N:o 2568/91 liitteessä XII kuvattua menetelmää noudattaen. Tämä määritys on tehtävä ennen 2 artiklan 4 kohdassa säädettyjä määrityksiä.

▼B

3. Maksu suoritetaan toimitetusta öljymäärästä, josta on vähennetty veden ja epäpuhtauksien paino, joka on neitsytöljyillä suurempi kuin 0,2 prosenttia ►M4 ————— ◄ .

▼M10

4. Interventioelimen ostama öljy on maksettava interventioelimen öljyn haltuunottoa seuraavana kolmantenakymmenentenäensimmäisenä päivänä alkavan ja neljäntenäkymmenentenä päivänä päättyvän määräajan kuluessa.

►M11 ◄ Maksun määräaika päättyy kuitenkin muuta neitsytoliiviöljyä kuin lamppuöljyä koskevien tarjousten osalta kahdeksantenakymmenentenä päivänä.

▼B

4 artikla

1. Jokaisesta interventiomyyntiä koskevasta tarjouksesta on tehtävä kirjallinen hakemus sen jäsenvaltion interventioelimelle, jossa öljy on.

2. Interventioelimen on hyväksyttävä tarjous mahdollisimman nopeasti ja tehtävä tarvittavat tarkennukset haltuunottoa koskeviin olosuhteisiin.

▼M10

3. Haltuunottopäivä on toimituksen toteuttamisen alkamispäivä. Interventioon tarjotut määrät on toimitettava ennen 1 kohdassa tarkoitettua tarjouksen jättämistä seuraavaa neljättäkymmenettäkuudetta päivää.

▼B

5 artikla

1. Öljyä koskevan tarjouksen tekijän on tarjouksensa yhteydessä ilmoitettava interventiokeskus, johon hän haluaa toimittaa öljyn, sekä paikka, jonne öljy on varastoitu tarjoushetkellä.

2. Interventioelin päättää öljyn haltuunottopaikasta.

Jos öljy toimitetaan interventioelimen pyynnöstä:

— muuhun kuin tarjouksessa ilmoitettuun keskukseen, öljyn maksamisen yhteydessä on otettava huomioon myyjälle aiheutuvien kuljetuskustannusten mahdollinen lisääntyminen,

— muuhun paikkaan kuin interventiokeskukseen, öljyn maksamisen yhteydessä on otettava huomioon myyjälle aiheutuvien kuljetuskustannusten mahdollinen lisääntyminen tai väheneminen.

3. Interventioelin nimeää toimituspaikaksi muun kuin öljyä koskevan tarjouksen tekijän ilmoittaman keskuksen, jollei tämä keskus toimenpiteen toteuttamishetkellä tarjoa kyseiselle tuotteelle riittäviä varastointitiloja tai anna riittäviä takeita interventiossa olevien tuotteiden asianmukaisesta säilyvyydestä.

Interventioelimen on nimettävä toimituspaikaksi varastointitiloja ja asianmukaista säilytystä koskevia edellytyksiä vastaavista paikoista se, jossa varastointikustannuksista ja kuljetuskustannusten lisääntymisestä aiheutuvat kustannukset ovat pienimmät.

6 artikla

Tässä asetuksessa tarkoitetaan:

— varastolla: laitosta, joka voi ottaa vastaan ja varastoida yhden tai useamman oliiviöljyerän ja joka muodostaa interventiokeskuksen toiminnallisen yksikön,

— erällä: samassa astiassa olevaa saman luonnollisen henkilön tai oikeushenkilön interventioon tarjoamaa samaa laatua olevaa oliiviöljymäärää,

— varastointierällä: varastointia ja myyntiä varten yhdestä tai useammasta samaa laatua olevasta erästä muodostettua oliiviöljymäärää.

7 artikla

1. Jokaisessa varastossa, jossa interventio-oliiviöljyjä varastoidaan, on oltava öljyn vastaanottoa, ostoa, varastointia, käsittelyä ja myyntiä koskevien tarvittavien toimien asianmukaisen suorittamisen mahdollistava rakenne, tilat ja laitteet.

Kaikki oliiviöljyastiat on suojattava sisäpuolelta oliiviöljyn hyvän säilyvyyden turvaamiseksi; astiat on suojattava suoralta auringonvalolta.

2. Muiden kuin oliiveista saatujen öljyjen ja rasvojen tuominen oliiviöljyn interventiovarastoihin on kielletty.

Interventio-oliiviöljy on varastoitava erillään muista oliiviöljyistä ja sitä ei saa varastoida oliiviöljyä puhdistavan yrityksen tai uutetun oliiviöljyn uuttamislaitosten yhteydessä olevissa varastoissa.

3. Interventioelimen tai varastoivan toimielimen on pidettävä jokaisen oliiviöljyn interventiovaraston osalta päivittäistä varastokirjanpitoa, johon sisältyvät vähintään seuraavat tiedot:

a) jokaisen interventioon ostettavaksi tarjotun oliiviöljyerän määrä, laatu, sijaintipaikka ja omistaja sekä jäljennös lähetysluettelosta tai vastaanottokuitista;

b) jokaisesta ostetusta erästä ostolasku heti, kun se on käytettävissä, ja jäljennös määritystodistuksesta;

c) jokaisen muodostetun tai parhaillaan muodostettavan varastointierän osalta laatu, määrä ja sijaintipaikka sekä ilmoitus b kohdassa mainituista alkuperäisistä eristä ja erän mahdollisesta luokituksen alentamisista;

d) öljyjen ja puristusjäännösten liikkeet varastossa;

e) jokaisen lähteneen erän osalta jäljennös lähtöasiakirjasta ja myyntilaskusta, heti kun se on käytettävissä, sekä tarvittaessa jäljennös komission asetuksen (ETY) N:o 2960/77 ( 7 ) 11 artiklassa tarkoitetusta määritystodistuksesta;

f) jokaisen öljyä sisältävästä jätetuotteesta muodostetun erän määrä ja sijaintipaikka.

Jos interventiovarastossa varastoidaan muita kuin interventiotoimenpiteisiin tarkoitettuja oliiviöljyjä, niistä on pidettävä erillistä varastokirjanpitoa.

8 artikla

1. Ostetuista öljyeristä muodostetaan varastointierät. Erityisesti sellaisenaan ravinnoksi soveltuvien öljyjen osalta varastointierät on muodostettava siten, että alkuperäisten erien tärkeimmät arviointiominaisuudet säilyvät.

▼M13 —————

▼M6

2. Lukuun ottamatta tilanteita, jolloin öljystä on pulaa, jokaisen varastointierän määrän on oltava suurempi kuin 20 tonnia.

▼B

3. Kun varastointierä on muodostettu, kolme erää edustavaa 250 gramman oliiviöljynäytettä sinetöidään ja annetaan interventioelimen säilytettäväksi jokaisen erän tunnistamiseksi.

4. Öljyn hyvän säilymisen turvaamiseksi jokainen varastointierä on dekantoitava vähintään kolme kertaa tai ravinnoksi soveltumattomien öljyjen osalta, juoksutettava vähintään kolme kertaa varastoinnin ensimmäisten kuuden kuukauden aikana.

5. Interventio-oliiviöljyerät on varastoitava pysyvästi varastossa, jossa haltuunotto on tapahtunut. Ne voidaan siirtää toiseen varastoon ainoastaan pätevistä syistä ja interventioelimen luvalla.

9 artikla

1. Kyseisten jäsenvaltioiden on tarkastettava määräajoin jokaisessa interventiokeskuksessa ja jokaisessa varastossa:

— öljyjen ostoa, varastointia ja myyntiä koskevat toimet,

— varastojen tila,

— varastokirjanpidon pitäminen,

— varastointierien öljyjen laadun kehitys.

2. Jos interventioelin antaa interventiotoimet varastoivien toimielinten tehtäväksi, näiden on tarkastettava pistokokein, että varastossa oleva öljy vastaa 8 artiklan 3 kohdassa tarkoitettuja näytteitä.

3. Kyseisten jäsenvaltioiden on tehtävä jokaisen markkinointivuoden alussa määritys kaikista ravinnoksi soveltuvien öljyjen eristä. Tämän määrityksen tulokset on ilmoitettava komissiolle viimeistään 31 päivänä tammikuuta kunakin markkinointivuonna.

Tutkittuaan nämä tulokset komissio alentaa tarvittaessa niiden öljyjen luokitusta, joilla ei enää ole sen laadun ominaisuuksia, johon kuuluviksi ne on luokiteltu interventiovarastossa, ja ilmoittaa luokituksen alentamisesta jäsenvaltioille.

4. Jäsenvaltioiden on toteutettava tarvittavat muut kuin 1, 2 ja 3 kohdassa tarkoitetut toimenpiteet sellaisen oliiviöljyn hyvän säilyvyyden turvaamiseksi, joka on ollut intervention kohteena.

10 artikla

Tiettyjen toimintojen yhteensovittamiseksi ja interventiovarastojen paremman hallinnon turvaamiseksi komission virkamiehet voivat osallistua:

— 2 ja 3 artiklassa säädetyistä määrityksistä ja tutkimuksista vastaavien laitosten ja laboratorioiden työhön,

— 9 artiklassa tarkoitettujen varastointiedellytysten tarkastustyöhön,

sanotun kuitenkaan rajoittamatta neuvoston asetuksen (ETY) N:o 729/70 ( 8 ) säännösten soveltamista.

11 artikla

Jäsenvaltioiden on ilmoitettava komissiolle tämän asetuksen soveltamiseksi toteutetut toimenpiteet.

12 artikla

Kumotaan asetus (ETY) N:o 2942/80.

13 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Kuitenkin 7 artiklan 1 kohdan toista alakohtaa ja 2 artiklan 4 kohdan kolmatta alakohtaa sovelletaan 1 päivästä marraskuuta 1986.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M11

LIITE



(ecua/100 kg) Asetuksen N:o 136/66/ETY liitteen mukainen nimitys ja laatu (happamuusaste edustaa vapaiden rasvahappojen pitoisuutta, ilmaistuna grammoina öljyhappoa 100 grammassa öljyä) Korotus Alennus Neitsytoliiviöljy, ekstra 10,00 — Neitsytoliiviöljy 4,00 — Neitsytoliiviöljy, yleinen kauppalaatu — — Oliivilamppuöljy (happamuusaste 1) — 9 Muut oliivilamppuöljyt: — happamuusaste suurempi kuin 1 ja enintään 6 0,32 ecun lisäys alennukseen jokaiselta happamuusasteen lisäkymmenykseltä

( 1 ) Tätä asiakirjaa ei ole julkaistu suomenkielisenä.

( 2 ) EYVL N:o L 172, (SIC N:o 172) 30.9.1966, s. 3025/66

( 3 ) EYVL N:o L 26, 31.1.1985, s. 12

( 4 ) EYVL N:o L 305, 14.11.1980, s. 23

( 5 ) EYVL N:o L 288, 1.11.1984, s. 52

( 6 ) EYVL N:o L 371, 30.12.1987, s. 14

( 7 ) EYVL N:o L 348, 30.12.1977, s. 46

( 8 ) EYVL N:o L 94, 28.4.1970, s. 13